HMS Cossack
Store norske leksikon,Samfunn,Forsvar og sikkerhet,Våpen og militært materiell,Marinefartøy,Jagere
HMS Cossack var en britisk jager av Tribal-klassen som ble brukt under andre verdenskrig. Den er mest kjent for bordingen av det tyske forsyningsskipet Altmark i Jøssingfjorden (se Altmark-saken).
Historie HMS Cossack ble sjøsatt 8. juni 1937, og ble tatt i bruk av den britiske marinen fra 1938. 16. februar 1940 avskar og bordet HMS Cossack det tyske forsyningsskipet Altmark i Jøssingfjorden og befridde 299 britiske sjøfolk, krigsfanger fra handelsskip som var senket av lommeslagskipet Admiral Graf Spee. HMS Cossack deltok også i sjøslaget ved Narvik 13. april 1940, og i jakten på slagskipet Bismarck i mai 1941. Jagere sank etter å ha blitt truffet av en torpedo fra en tysk ubåt i oktober 1941. Spesifikasjoner Tribal-klassen var utstyrt med to dampturbiner. Klassen var utrustet med åtte 4,7-tommers kanoner montert parvis i fire tårn, fire topunds og åtte 12,7-millimeter luftvernskyts, og fire torpedokanoner. Standard deplasement: 1885 tonn Lengde: 114,91 meter Topphastighet: 36 knop Rekkvidde: 5700 nautiske mil ved 15 knop Mannskap: 190 (219 som flotiljeleder) Les mer i Store norske leksikon andre verdenskrig Altmark-saken Slaget om Narvik